SL
L 3/8
Uradni list Evropske unije
5.1.2023
IZVEDBENA UREDBA KOMISIJE (EU) 2023/53 z dne 4. januarja 2023 o dovoljenju za pripravek iz Pediococcus acidilactici CNCM I-4622 kot krmni dodatek za vse živalske vrste (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št.
1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št.
1831/2003 določa dovoljevanje dodatkov za uporabo v prehrani živali ter razloge in postopke za izdajo takih dovoljenj.
(2)
V skladu s členom 7(1) Uredbe (ES) št.
1831/2003 je bil vložen zahtevek za izdajo dovoljenja za pripravek iz Pediococcus acidilactici CNCM I-4622.
Navedenemu zahtevku so bili priloženi zahtevani podatki in dokumenti iz člena 7(3) Uredbe (ES) št.
1831/2003.
(3)
Zahtevek zadeva dovoljenje za pripravek iz Pediococcus acidilactici CNCM I-4622 kot krmni dodatek za vse živalske vrste ter njegovo uvrstitev v kategorijo dodatkov „tehnološki dodatki“ ter funkcionalni skupini „regulatorji kislosti“ in „pospeševalci higienskih razmer“.
(4)
Evropska agencija za varnost hrane (v nadaljnjem besedilu: Agencija) je v mnenju z dne 29. junija 2022 (2) ugotovila, da pripravek iz Pediococcus acidilactici CNCM I-4622 pod predlaganimi pogoji uporabe nima škodljivih učinkov na zdravje živali, varnost potrošnikov ali okolje.
Ugotovila je tudi, da se šteje za povzročitelja preobčutljivosti dihal, vendar ni dražilen za oči/kožo ali povzročitelj preobčutljivosti kože.
Agencija je nadalje ugotovila, da pripravek kaže potencial za zmanjšanje vrednosti pH in rasti koliformnih bakterij v tekoči krmi.
Potrdila je tudi poročilo o analiznih metodah krmnega dodatka v krmi, ki ga je predložil referenčni laboratorij, ustanovljen z Uredbo (ES) št.
1831/2003.
(5)
Ocena pripravka iz Pediococcus acidilactici CNCM I-4622 je pokazala, da so pogoji za dovoljenje iz člena 5 Uredbe (ES) št.
1831/2003 izpolnjeni.
Zato bi bilo treba dovoliti uporabo tega pripravka.
Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka.
(6)
Ukrepi iz te uredbe so v skladu z mnenjem Stalnega odbora za rastline, živali, hrano in krmo –
(1) UL L 268, 18.10.2003, str. 29. (2) EFSA Journal 2022;20(8):7424.